Den Vest-Sjællandske Avis, 1828-09-06
Nyeste Post-Efterretninger. Rygtet om Fredsunderhandlinger imellem Rusland og Tyrkiet have udbredet sig saavel fra Constantinopel som Odessa, man skriver fra det første af disse Stæder under 6te August: at de politiske Anliggender i Østen ere paa Veien til at bielægges; thi Storveziren skal om 4 eller 5 Dage afgaae til Adrianopel, ledsaget af de Tyrkiske Gesandte, som underskreve Tractaten af Akierman; men man troer at han snarere afreiser for at underhandle og Freden end for at fortsætte Krigen og fra Odessa skrives under 10de August: at Aarsagen, hvorfor den Russiske Keiser har forladt Armeen maa formodentlig være den, at Hussein Pascha har afsendt en Tyrkisk Underhandler til det Russiske Hovedqvarteer, som skulde foreslaae en Stilstand paa tre Uger for at kunne erholde Tid til at afsende Depescher til Constantinopel. og opklare Sultanen om Tingenes Tilstand for om mueligt at kunne indlede Fredsunderhandlinger. Keiseren skal have givet sit Samtykke til denne Stilstand; men uagtet et Fredshaab derved opvækkes, saa afsendes dog Forstærkninger ligefuldt til Armeen og Arbeiderne for at indslutte Fæstningerne blive uophørligt fortsatte. Jmidlertid havde man i Vien faaet Handelsbreve, fra Odessa af 11te, som melde: at Garderne havde den 2den August passeret Donau, at 45000 Mand Linietropper skulde følge bag efter dem; at Admiral Greigh var ankommen foran Varna og at denne Fæstning tilligemed Silistria og Schumla vare saa tæt indsluttede, at deres Fald maatte ansees som nær forestaaende. De Fredshaab, som man havde fattet ved Keiserens Ankomst til Odessa og som vare blevne almindeligen nærede indtil den 10de om Aftenen, vare forsvundne den 11te om Morgenen. Jngen vidste at angive den egentlige Aarsag til denne hurtige Forandring af Meningerne, ja man paastod at den egentlige Aarsag til Keiserens Afreise fra Armeen kunde ikke bestemt vides; blot skulde Personer af Keiserens nærmeste Omgivelser have yttret for nogle udenlandske Consuler, at en Vaabenstilstand var antaget paa Hussein Paschas Forlangende, og at Keiseren vilde forblive i Odessa til den var udløben. Men alt hvad der angaaer Politik blev i denne Stad behandlet paa en saa hemmelighedsfuld Maade, at der ikke kunde haves nogen bestemt Mening derom. Endelig meldes fra Odessa under 13de August: at Keiseren vil den 22de reise tilbage til Armeen; thi saa meget er sikkert at paa denne Dag ville alle Forstærkninger, som tilsammen udgiøre 85000 Md. have foreenet sig med Armeen foran Schumle, hvorpaa et Hovedangreb skal foretages. Den Østerrigske Jagttager leverer endnu sildigere Efterretninger fra Odessa, nemlig af 16de August, men de indeholde ingen politiske Raisonnements eller Formodninger; vi erfare kun af dem, at Lord Heytesbury har havt Audience hos Keiseren og Keiserinden, at den Danske Gesandt Greve Blome er ankommen dertil den 12te, at Prins Philip af Hessen Homburg og de andre Gesandte i det Russiske Hovedqvarteer ere ligeledes ankomne dertil ombord paa en Russisk Fregat, og endelig at en Coureer har overbragt Efterretning om at Fæstningen Poti ved det sorte Hav er erobret, hvorpaa der blev den 13de afsiunget et Te Deum i Hovedkirken, hvorved Keiseren, Keiserinden, Storfyrste Michael og alle udenlandske Gesandte vare tilstæde.